แนวโน้มดัชนีเช้าปรับลง
นักวิเคราะห์ประเมินดัชนีเช้าวันนี้ปรับลงตามดัชนีตลาดหุ้นวอลล์สตรีทรูดลงกว่า 150 จุด ปัจจัยต่างประเทศยังกดดัน
12 ก.ค. 2554

นักวิเคราะห์ประเมินดัชนีเช้าวันนี้ปรับลงตามดัชนีตลาดหุ้นวอลล์สตรีทรูดลงกว่า 150 จุด ปัจจัยต่างประเทศยังกดดัน
นายวรุตม์ ศิวะศริยานนท์ รองกรรมการผู้จัดการฝ่ายวิจัย บล.ฟินันเซียไซรัส กล่าวว่า ตลาดหุ้นเช้านี้ปรับลง ตามวอลล์สตรีทที่ลงแรง 150 กว่าจุด ปัจจัยภายนอกคล้ายเมื่อวาน ประเด็นสำคัญที่กดดันอยู่คือปัญหาหนี้ในยูโรโซนที่เกรงว่าจะกระจายไปถึงสเปนและอิตาลี ปัญหาด้านสหรัฐมีความคืบหน้าน้อยมากในการเจรจาเพิ่มเพดานหนี้สาธารณะเพราะจะทำให้สหรัฐเสี่ยง Default เป็นครั้งแรกในประวัติศาสตร์ ประเด็นเหล่านี้จะเป็นตัวที่กดดันตลาด 
ส่วนปัจจัยในประเทศรอดูนโยบายเศรษฐกิจของรัฐบาลพรรคเพื่อไทย 
"วันนี้ตลาดมีสิทธิที่จะลงแรงเพราะเมื่อคืนวอลล์สตรีทลงมาก 150 กว่า จุด"นายวรุตม์ กล่าว